મુંબઈમાં લગ્નની ખરીદી કરવા માટે કોઈ માર્કેટ હોય તો એ છે ભુલેશ્વરની માર્કેટ. ભુલેશ્વરમાં કોઈ પણ સમયે જઈએ તો ભારે ભીડ જોવા મળે છે, પરંતુ હાલમાં તો લગ્નપ્રસંગનો સમય આવી રહ્યો હોવાથી માર્કેટ ખીચોખીચ ભરેલી જોવા મળે છે. આ ભીડને કારણે અહીં રહેવાસીઓ ભારે હેરાન થઈ રહ્યા છે. રહેવાસીઓ પ્રશાસનને સવાલ પૂછી રહ્યા છે કે જો આવામાં કોઈ ઇમર્જન્સી આવે અથવા કોઈ અણબનાવ બને તો એ માટે જવાબદાર કોણ રહેશે?